Jazoir parlamenti prezident lavozimini bo‘sh deb e’lon qildi

9-aprel kuni Quyi va Yuqori palata vakillari ishtirokida majlis o‘tkazgan Jazoir parlamenti 102-moddaga binoan prezident o‘rnini bo‘sh deb e’lon qildi. Bu haqda “RIA Novosti” xabar berdi.

Ushbu qaror uchun Qonunchilik palatasi vakillarining ko‘pchiligi ovoz bergan.
2-aprel kuni Abdulaziz Buteflika Konstitutsiyaviy kengash raisiga Konstitutsiyaning 102-moddasidan foydalangan holda prezident vakolatlarini bekor qilish to‘g‘risida ma’lum qilgan. Ushbu moddada prezident sog‘lig‘i tufayli vazifasini bajarishga layoqatli bo‘lmagan taqdirda lavozimidan iste’foga chiqishi nazarda tutilgan.